ธนันต์ธรญ์ นีระสิงห์

ธนันต์ธรญ์ นีระสิงห์ (เกิด 12 กันยายน พ.ศ. 2534) ชื่อเล่น ฟาง เป็นนักร้อง นักแสดง พิธีกรไทย เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส ปัจจุบันเป็นศิลปินในสังกัด "สไปร์ซซี่ ดิสก์" ในนาม FANG ในปี พ.ศ. 2564 เปิดตัวซิงเกิลแรก เพลง "Honey Honey" และมีผลงานเพลงในฐานะศิลปินเดี่ยวอย่างต่อเนื่อง

 ประวัติ 
ธนันต์ธรญ์เกิดเมื่อวันที่ 12 กันยายน พ.ศ. 2534 เป็นบุตรสาวคนโตในบรรดาบุตรสาว 3 คนของ พันเอก นายแพทย์ ทรงพล นีระสิงห์ และนาง วีนุกูล นีระสิงห์ โดยมีน้องสาว 2 คนคือ เฟย์ พรปวีณ์ นีระสิงห์ ซึ่งเป็นสมาชิกวง เฟย์ ฟาง แก้ว เช่นเดียวกัน และ ฟิน พีร์พิชชา นีระสิงห์ และ เป็นหลานสาวแท้ๆของ กุลวิทย์ เลาสุขศรี หรือ ฟอร์ด บรรณาธิการบริหารนิตยสาร โว้กไทยแลนด์

ฟางเป็นศิลปินกลุ่มในนาม "เฟย์ ฟาง แก้ว" ร่วมกับ เฟย์ พรปวีณ์ นีระสิงห์ (น้องสาว) และ แก้ว จริญญา ศิริมงคลสกุล (เพื่อนร่วมวง) ภายใต้สังกัดกามิกาเซ่ ในเครืออาร์เอส และเป็นศิลปินกลุ่มแรกของค่าย เปิดตัวพร้อมกับค่ายเพลง "KAMIKAZE" เมื่อวันที่ 29 มีนาคม 2550 มีผลงานสตูดิโออัลบั้ม จำนวน 4 ชุด และผลงานร่วมกับศิลปินในค่ายอีกคับคั่ง 

ในปีพ.ศ. 2558 เฟย์ ฟาง แก้ว ได้ย้ายสังกัดมาอยู่ Yes! Music ซึ่งอยู่ในเครืออาร์เอส เช่นเคย ต่อมาในช่วงปลายปี 2559 ประกาศแยกวง เนื่องจากหมดสัญญา 

หลังจากนั้น ฟาง ธนันต์ธรญ์ ได้เดินทางไปศึกษาต่อในระดับปริญญาโท ที่ประเทศอังกฤษ เป็นเวลา 2 ปี  

ปัจจุบัน ฟาง ธนันต์ธรญ์ เป็นศิลปินเดี่ยวในสังกัดสไปร์ซซี่ ดิสก์ ในนาม FANG (ฟาง) โดยมีผลงานเพลงอย่างต่อเนื่อง นอกจากนี้ยังเป็นยูทูบเบอร์ ช่อง "Sister System" ร่วมกับ เฟย์ และ ฟิน (น้องสาวของฟาง)  และยังคงมีผลงานทั้งงานการแสดง และนักร้องในนาม "เฟย์ ฟาง แก้ว" ตามโอกาสที่เหมาะสม ควบคู่กับการเป็นศิลปินเดี่ยว

 ชีวิตส่วนตัว 
ด้านชีวิตส่วนตัว เคยคบหาดูใจกับ ว่าน ธนกฤต พานิชวิทย์ นักร้อง นักแสดง นักแต่งเพลงรุ่นพี่ ปัจจุบันฟางออกมายอมรับว่าได้เลิกรากันแล้ว หลังคบหาดูใจกันมา 8 ปี

ขณะที่กำลังศึกษาในระดับปริญญาตรี ฟาง ธนันต์ธรญ์ ได้เป็นผู้อัญเชิญพระเกี้ยวของจุฬาลงกรณ์มหาวิทยาลัยในงานฟุตบอลประเพณีจุฬาฯ-ธรรมศาสตร์ ครั้งที่ 68เปิดภาพตำนาน 5 ดาราสาว "ผู้อัญเชิญพระเกี้ยว" งานบอลจุฬาฯ–ธรรมศาสตร์ ข่าวสดออนไลน์ สืบค้นเมื่อ 25 ตุลาคม 2564

 การศึกษา 
 ระดับมัธยมศึกษา - โรงเรียนวัฒนาวิทยาลัย
 ระดับปริญญาตรี - คณะพาณิชยศาสตร์และการบัญชี จุฬาลงกรณ์มหาวิทยาลัย บริหารธุรกิจบัณฑิต ภาควิชาการธนาคารและการเงิน (เกียรตินิยมอันดับสอง)
 ระดับปริญญาโท - อิมพิเรียลคอลเลจลอนดอน สาขา  MSc Strategic Marketing  ประเทศอังกฤษ (เกียรตินิยม)สวย เก่ง ฟาง-ธนันต์ธรญ์ คว้าปริญญาโท มหาวิทยาลัยชื่อดังระดับโลกจากอังกฤษ

 ผลงานเพลง 
 เฟย์ฟางแก้ว 

 ซิงเกิล 
 ปี ชื่อเพลง อัลบั้ม 2564 "Honey Honey"rowspan="5"  "Status" 2565 "ถ้าหากเธอรู้ว่าฉันเหงา (If Only)" "Paint it Pink" 2566 "มากกว่านี้ก็นางฟ้าแล้วป่ะ (Fangel)"

 เพลงอื่น ๆ ที่ปรากฏ 
 ปี ชื่อเพลง อัลบั้ม2562"รักฉันหมายความว่าเธอ"ประกอบ 2Brother แผนลวงรักฉบับพี่ชาย"ลมหายใจคือเธอ (All I Need)"2564"ฉันจะกล้าพอ"ประกอบ Me Always You รักวุ่นวายยัยตัวป่วน 2565 "นานอีกหน่อย"เธอชนะแต่เราแพ้(เวอร์ชันคัฟเวอร์ของ โมโนโทน)

 ผลงานการแสดง 
 ละครโทรทัศน์ 
ซีรีส์/ละคร
 ปี เรื่อง รับบทออกอากาศ   อ้างอิง 2552 Daddy Duo คุณพ่อจอมเฟี้ยว เป็ดช่อง 9 2554 บำบัดรัก บำรุงสุข แก้วช่อง 9 2558 ดอกซ่อนชู้ หม่อมหลวงรัศมีดาราช่อง 8 25622Brothers แผนลวงรัก ฉบับพี่ชายข้าวปั้นจีเอ็มเอ็ม 25Wolf เกมล่าเธอจุ๊บอันช่องวัน 31ปลายจวักอ่อนไทยพีบีเอส 2563 รักแรกของฉันกับคดีพิลึกพิลั่นของเจ้าบ่าว เฌอเอมทรูโฟร์ยู2564 Me Always You รักวุ่นวายยัยตัวป่วนพลอยไพลินช่อง 3 เอชดี 2566เพื่อนผมมีมรดกเป็นโฮมสเตย์ครับ ESCAPE TO HOMESTAYเจนช่อง 92569โพงคำหอมช่องวัน31

 ภาพยนตร์ 
 ปี เรื่อง รับบท 2558 สี่เส้า อาฉิง 2565 LEIO โคตรแย้ยักษ์ ฝน2569อีเรียมซึ่ง2

 ละครเวที 
 ปี เรื่อง รับบท 2558 มนตร์รักเพลงสวรรค์ มาเรีย

 รายการ 
 พิธีกรรายการ Kamikaze Club ทางช่อง 5 เป็นพิธีกรในฐานะเฟย์ฟางแก้ว (2553 - 2555)
 กับข้าวของพ่อ ทางช่อง 9 ร่วมกับ เฟย์ พรปวีณ์, พ.อ.นพ.ทรงพล (คุณพ่อ)
 พิธีกรรายการ FFK Open World ทางย๊าก ทีวี เป็นพิธีกรในฐานะเฟย์ฟางแก้ว(2554 - 2555)
 พิธีกรรายการ Lady First ทางยู แชนเนล เป็นพิธีกรในฐานะเฟย์ฟางแก้ว (2556)
 พิธีกรรายการ TGIF ทางกู๊ดเดย์ ออฟฟิเชียล บนยูทูบ ร่วมกับ กมลเนตร เรืองศรี, มชณต สุวรรณมาศ, สุวพิชญ์ ไตรพรวรกิจ, อรณิชา กรินชัย (2561 - ปัจจุบัน)
 พิธีกรรายการ Blind Date ทางกู๊ดเดย์ ออฟฟิเชียล บนยูทูบ ร่วมกับ คนหลังกล้อง (ธนกฤต พานิชวิทย์) (2561 - ปัจจุบัน)
 รายการ One Fang Day ทาง Sister System บนยูทูบ และรายการอื่นๆร่วมกับ เฟย์ พรปวีณ์ และ ฟิน พีร์พิชชา 

 อ้างอิง 

หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ศิษย์เก่าจากอิมพิเรียลคอลเลจลอนดอน
หมวดหมู่:พุทธศาสนิกชนชาวไทย
หมวดหมู่:ศิลปินสังกัดสไปร์ซซี่ ดิสก์